

เรียน ท่านผู้ปกครองนักเรียนทุกท่าน

 สวัสดีปีปีระกาไก่ครับท่านผู้ปกครอง ก่อนอื่นขออำนวยอวยพรให้ทุกท่านมีความสุข หมดทุกข์

ไร้โรคาพยาธิ ปราศจากภัยอันตราย ให้ร่ำรวยๆยิ่งขึ้นๆ นะครับ ต้องขอขอบพระคุณทุกท่านที่ให้ความร่วมมือ

ในการดูแลบุตรหลานของพวกเรา ในการพัฒนาลูกหลานของเราให้เป็นคนที่มีคุณภาพสืบต่อไปในอนาคตข้างหน้าให้จงได้

 นี่ก็จะสิ้นปีการศึกษา 2559 แล้ว ทางโรงเรียนมีเรื่องที่จะต้องแจ้งให้ท่านทราบและร่วมมือกับเรา

หลายเรื่องนะครับ อันได้แก่

 **1.เรื่องการเตรียมตัวนักเรียนในทุกระดับชั้นในการทดสอบ** คือ

|  |  |  |  |
| --- | --- | --- | --- |
| วัน เดือน ปี | รายการที่สอบ | ชั้นที่สอบ | หน่วยงานที่รับผิดชอบ |
| 22 กุมภาพันธ์ 2560 | การสอบวัดสมรรถนะนักเรียน LCT | ป. 3 / ป. 6 | กรมส่งเสริมการปกครองท้องถิ่น |
| 23 กุมภาพันธ์ 2560 | การทดสอบการอ่านเขียน  | ป. 1 - 2 | สำนักงานคณะกรรมการการศึกษาขั้นพื้นฐาน |
| 24 กุมภาพันธ์ 2560 | การทดสอบการอ่านเขียน  | ป. 3 - 4 | สำนักงานคณะกรรมการการศึกษาขั้นพื้นฐาน  |
|  7 มีนาคม 2560 | การสอบปลายปีการศึกษา 2559 | ป.1 - 6 | โรงเรียนตลาดบางคูลัด |
|  8 มีนาคม 2560 | การทอสอบ NT | ป. 3 | สำนักงานคณะกรรมการการศึกษาขั้นพื้นฐาน |
|  9 มีนาคม 2560 | การสอบปลายปีการศึกษา 2559 | ป.1 - 6 | โรงเรียนตลาดบางคูลัด |
| 10 มีนาคม 2560 | การสอบปลายปีการศึกษา 2559 | ป.1 - 6 | โรงเรียนตลาดบางคูลัด |

ให้ท่านผู้ปกครองช่วยกันดูแลเอาใจใส่นักเรียนให้เข้าสอบตามวันเวลาดังกล่าวด้วยครับ

 **2.เรื่องทางราชการได้แจ้งมาเพื่อให้สถานศึกษาในประเทศไทยเพื่อปฏิบัติให้เป็นมาตรฐานเดียวกันเรื่องการวัดประเมินผลนักเรียนในเรื่องการตกซ้ำชั้น ให้เป็นไปตามขั้นตอนตามลำดับดังนี้**

 2.1การวัดและประเมินผลการเรียน ให้วัดเป็นระยะระหว่างเรียน หากพบปัญหา จะต้องดำเนินการช่วยเหลือโดยการซ่อมเสริม **โดยเฉพาะชั้น ป.1 นักเรียนต้องพัฒนาให้ อ่านออก เขียนได้**

2.2การสอนซ่อมเสริม เป็นการช่วยเหลือแก้ไขปัญหาข้อบกพร่องแก่นักเรียน ในกรณีนักเรียน

**มีระดับผลการเรียนเป็น 0** โรงเรียนจะจัดสอนเสริมให้นักเรียนก่อนจะสอบแก้ตัว โดยใช้เวลานอกเหนือเวลาเรียนปกติ

 2.3การสอบแก้ตัว จะให้นักเรียนสอบแก้ตัว 2 ครั้ง

 สอบครั้งที่ 1 สอบให้เสร็จสิ้นก่อนปิดภาคเรียนหรือในภาคเรียนแรกของปีถัดไป

 สอบครั้งที่ 2 ในกรณีสอบไม่ภาคครั้งที่ 1 หรือไม่มาสอบแก้ตัวครั้งที่ 1 ให้เรียนซ่อมเสริมอีกครั้งและให้สอบแก้ตัวให้เสร็จสิ้นก่อนเปิดภาคเรียนหรือในภาคเรียนแรกของปีถัดไป

 2.4การเรียนซ้ำรายวิชา ในกรณีให้สอบแก้ตัว 2 ครั้งแล้วไม่ผ่านเกณฑ์การประเมินรายวิชาหรือยังมีระดับผลการเรียนเป็น 0 ในกรณี

 1)เป็นรายวิชาพื้นฐาน ให้เรียนซ้ำรายวิชานั้น

 2)เป็นรายวิชาเพิ่มเติม ให้เรียนซ้ำหรือเปลี่ยนรายวิชาใหม่

 ในการเรียนซ้ำรายวิชาให้เรียนในช่วงใดช่วงหนึ่ง เช่น พักกลางวัน วันหยุด หลังเลิกเรียน

หรือช่วงปิดภาคเรียน เป็นต้น

 2.5การเรียนซ้ำชั้น หากพบปัญหาหรือมีแนวโน้มว่าจะเป็นปัญหาต่อการเรียนในชั้นที่สูงขึ้น

ในระดับ ป 1 – ป. 6 คือให้ตกซ้ำชั้นได้ ดังนี้

 1)นักเรียนไม่ผ่านรายวิชาเกินกึ่งหนึ่งของรายวิชาที่เรียนตามโครงสร้างเวลาเรียนของโรงเรียน เช่น มีผลการเรียนในรายวิชา ภาษาไทย คณิตฯ อังกฤษ สังคม วิทยาศาสตร์ มีเวลาเรียนไม่ถึงร้อยละ 80

 2)นักเรียน ป. 1 และ ป.2 เมื่อได้รับการประเมินการอ่าน การเขียน แล้ว ยังอ่านเขียนหนังสือไม่ได้ คิดเลขไม่เป็น ( ผลการประเมินการอ่านเขียนของ สำนักงานคณะกรรมการการศึกษาขั้นพื้นฐาน )

 **3.เรื่องการรับนักเรียนประจำปีการศึกษา 2560** ทางโรงเรียนได้เปิดรับสมัครนักเรียนแล้วนะครับ

ทั้งรับสมัครนักเรียนในชั้น อนุบาล ถึง ป. 6 ในวันเวลาราชการนะครับ สถานที่รับสมัคร ห้องธุรการชั้น 2 อาคาร 2

ตรงข้ามกับห้องผู้บริหารครับ จะปิดรับสมัครในวันที่ 10 มิถุนายน 2560 นะครับ หลังจากนั้นจะต้องสอบเข้าเรียน

นะครับ

 **4.เรื่องหนังสือเรียนสำหรับนักเรียน**  ในปีการศึกษา 2560 มีแนวโน้มจะให้เป็นหนังสือยืมเรียนนะครับ

พอสิ้นปีหากท่านส่งคืนไม่ครบหรือชำรุดเสียหายมาก ท่านผู้ปกครองต้องเป็นผู้จัดหามาแทนหนังสือที่ชำรุดเสียหาย หรือ

สูญหาย ครับ และในปีหน้าทางโรงเรียนจะจัดหนังสือเรียนให้ท่านยืมเรียนทุกคนเช่นเดิมครับ ในส่วนแบบฝึกหัดหรือหนังสืออื่นๆที่เกี่ยวข้องหากทางโรงเรียนมีงบประมาณที่เหลือจ่ายอื่นๆ จะรีบดำเนินการจัดหาเพื่อให้นักเรียนได้รับทุกคน

 **5.ทางโรงเรียนได้ดำเนินการจัดทำเวปไซค์**ของโรงเรียนแล้วนะครับ แวะเข้าชมได้แล้วที่

[WWW.TBKL.AC.TH](http://WWW.TBKL.AC.TH) ติชมกันได้นะครับผม

 ท่านผู้ปกครองครับ ทางโรงเรียนมีแผนในการปรับสนามกีฬาจากสนามทรายเป็นลานกีฬาเอนกประสงค์ขนาดกว้าง 30 ม. กว้าง 50 ม. เพื่อลดปัญหาฝุ่นละออง น้ำท่วมขัง สามารถใช้เป็นสนามกีฬามาตรฐาน เช่น สนามฟุตซอล สนามวอลเลย์บอล สนามเซปักตระกร้อ สนามแบดมินตัน ลานออกกำลังกาย อีกทั้งใช้เป็นลานกิจกรรมต่างๆ

ท่านผู้ปกครองมีความคิดเห็นอย่างบ้างครับ หากพวกเราทุกคนร่วมแรงร่วมใจกันทุกฝ่ายเราก็จะมีลานกีฬาเอนกประสงค์ใช้

ในการจัดกิจกรรมการเรียนการสอนของนักเรียน รองรับกิจกรรมของชุมชนได้อย่างดีที่สุดครับ

 จดหมายเปิดผนึกฉบับนี้เป็นฉบับแรกนะครับ ทางโรงเรียนโดยผม นายสุมน จอสูงเนิน

ผู้อำนวยการโรงเรียนตลาดบางคูลัด ต้องขออภัยหากมีข้อความขาดตกบกพร่องไป ต้องขออภัยทุกท่านด้วย ฉบับที่สอง

จะตามมาครับคงเป็นต้นเดือนมีนาคม 2560 นะครับครับ

